Mieron ukko
Hän astuvi raitilla vitkalleen,
 kulusauvaansa kupeella käyttää,
 ja huulet ne mumisten itsekseen
 jotain puhelun tekoa näyttää.

 Ja raitilla ylpeät, mahtavat
 hyrykyydillä ohi ne kulkee...
 Näin matkaapi maailman rikkahat,
 orpo näyltä silmänsä sulkee...

 Läpikäyden maailman vaivoista
 Kenpä kestäisi mahdottomuuteen!
 Nuori voima se katoopi valtava,
 käsi raukeepi raihnaisuuteen.

 Oi pitkä ja kurja on mierontie
 jota maailman hylkyrit astuu!
 Oi, ihmistuntija, arvaatko sie,
 moni poski näin kyynelin kastuu?

Anton Hasti.

Lähde: Työmies 23.7.1904.

Anton Hasti
Runot
Työmies
1904